safouaneb/arywiki huggingface dataset:
تيجدانت (زرقطن)

تيجدانت هوّ دوار مجزا كاين ف جماعة زرقطن، دائرة توامة، اقليم لحوز، جهة مراكش اسفي ف لمغريب. هاد دّوار كينتامي ل مشيخة زرقطن لي كتضم 8 د دّواور. لعاداد د سّكان ديالو واصل ل 282 شخص على حساب لاحصاء الرسمي د عام 2014. احصائيات. احصائيات عامة. عدد السكان ديال تيجدانت تزاد ب 4. 4% و عدد لفاميلات تزاد ب 14. 6% مابين 2004 و 2014. ف 2014، عدد لبالغين كان 208 واحد، منهوم 111 دكور و 97 نتوات. الجواج و لولادة. ف 2014، نسبة د الجواج ف تيجدانت واصلة ل 20. 3%، و لموعدّال د لعمر عند الجواج اللولاني هوّ 29. 7 عام (32. 4 عند الرجال، 26. 1 عند لعيالات). لخصوبة عند لعيالات واصلة ل 6. 6، و لخصوبة لكاملة ل 3. 8. التسكويل. ف 2014، نسبة د التسكويل واصلة ل 100%، و نسبة د لامية واصلة ل 45. 5%. لخدمة. ف 2014. نسبة د الناس النشيطين ف دوار تيجدانت واصلة ل 44. 2%، و نسبة د الشوماج واصلة ل 5. 4%. نوطات.
تمسكرات (زرقطن)

تمسكرات هوّ دوار مجزا كاين ف جماعة زرقطن، دائرة توامة، اقليم لحوز، جهة مراكش اسفي ف لمغريب. هاد دّوار كينتامي ل مشيخة زرقطن لي كتضم 8 د دّواور. لعاداد د سّكان ديالو واصل ل 111 شخص على حساب لاحصاء الرسمي د عام 2004. نوطات.
كدلت (زرقطن)

كدلت هوّ دوار مجزا كاين ف جماعة زرقطن، دائرة توامة، اقليم لحوز، جهة مراكش اسفي ف لمغريب. هاد دّوار كينتامي ل مشيخة زرقطن لي كتضم 8 د دّواور. لعاداد د سّكان ديالو واصل ل 113 شخص على حساب لاحصاء الرسمي د عام 2004. نوطات.
مليكة العرود

مليكة العرود (مزيودة ف 1959، توفات ف 6 ابريل 2023) كانت مغريبية بلجيكية لي تّحكم عليها ب تهمة د لارهاب من عند محكامة بلجيكية ف 2010. كانت عندها علاقة معا مونضامة لقاعدة و كانت كاتّعتابر من انشط الجهاديين لاسلاميين د لانتيرنيت ف ؤروپا. لعرود كانت هجّالة ديال عبد الستار دحمان لي غتال زعيم د لمقاومة ضد طالبان ف افغانستان، احمد شاه مسعود، ف 9 شتنبر 2001. ف 2003، كانت وحدة من بين 22 شخص لي تحاكمو ف بلجيكا ب تهمة ديال لمشاركة ف لقتيلة د شاه مسعود، ولاكين طلقوها حيت ماكانوش ادلة كافية. ف يونيو 2007، تحكم عليها ب لحبس لموقوف و على راجلها التاني معز ڭرسلاوي ب 6 شهور د لحبس من عند محكامة سويسرية حيت كانو كيسيّرو سيتات د لويب لي كاتدعم لقاعدة. ف 2010، تّحكم عليها ب 8 سنين د لحبس بسباب انشطة ارهابية، منّها دعم جماعات لي كانت كاتريكريتي جهاديين ف بلجيكا و فرانسا باش يحاربو ف افغانيستان، و السلطات لبلجيكية حاولو يديپورطيوها ل لمغريب، بعدما تحيّدات ليها الجنسية د بلجيكا ف 2017. ولاكين مانجحوش ف الديپورطاج، و بقات لعرود ف بلجيكا تا ماتت على عمر د 64 عام.
براهيم سلاكي

براهيم سلاكي (مزيود ف 1959 ف الدارلبيضا، توفى ف 23 ابريل 2023) لي كان كيتلقّب ب موسيو سينيما هوّ اعلامي مغريبي لي تّعرف عند الجمهور ب برامج ديال السينيما على قناة دوزيم. حياتو الشخصية. براهيم سلاكي كان معروف ب التقافة لواسعة ديالو، زيادة على لكاريزما و الصوت لفخم ديالو، و كانت السينيما بالنسبة ليه ماشي غير خدمة، مي شغف كبير ف لحياة لمهنية و الشخصية. تّدفن ف روضة لغفران ف كازا ف 24 ابريل 2023. كاريير ديالو. بدا سلاكي لخدمة ف دوزيم ف نونبر 1990 كا صحافي و معلق صوتي. خدم ف راديو دوزيم من 2004. بان ف برنامج "وهادي عقلي عليها" ديال دوزيم لي خّلد الدكرى 30 ديال لانطلاق د لقناة. كان عضو ف لجنات تحكيمية سينيمائية بحال مهرجان اسفي السينمائي الدولي عام 2008، و لمهرجان الدولي د السينيما الذاكرة المشتركة عام 2020.
أدار (توضيح)

هادي صفحة د التوضيح، كلمة ادار ؤلّا اضار يمكن يكونو عندها هاد لمعاني ؤلا تكون طرف من هاد السميات:
بلية

لبلية (ب النڭليزية addiction، ب لعربية ادمان) هوّ اضطراب نيوروپسيكولوجي لي كيتميّز ب رغبة قوية لي كاتعاود ترجع بزاف و بشكل مداوم ف تخدام ؤلا ستيهلاك ؤلا مديار شي حاجة لي كاتعطي لپليزير، ب واحد الشكل لي كيضر لواحد لي مبلي (ب النڭليزية addicted، ب لعربية مُدمِن) وخا يكون واعي ب داك الضرر. هاد لمصطلح كيتخدّم بزاف ف سياق لهضرة على لاضروڭ و مواد كيماوية بحال النيكوتين لي كيكون ف لڭارو، ولاكين كينطابق تا على نواع خرين د لبلية، منهوم لبليات د لمديار (ب النڭليزية behavioral addictions)، بحال كترة تخدام لانتيرنيت، لقمر، و لكونصوماج ب الزايد ديال اللوعاب د التيليجو ؤلا لپورنو. لمواد لكيماوية لي كاتبلي لواحد سيرتو كيكون عندها تاتير على لخدمة د لمخ، بحيت كاتدير لهيشة (ب النڭليزية craving) ف بنادم باش يكونصوميها و كاتضعّف لقدرة ديالو على التحكم ف راسو، وخا ماكاتحيّدهاش ف مرة. من بين لمضاهر لمعروفة ديال لبلية كانلقاو رغبة قهرية (ب النڭليزية compulsive desire) باش لواحد يتعاطى ل ديك لبلية، يعني بلي لواحد ماكيقدرش يحبس راسو منها، التفكير لمداوم ف ديك لبلية و كيفاش لواحد يقدر يخدّمها ؤلا يكونصوميها، و لاستمرار ف التعاطي ل لبلية وخا يكونو عندها نتائج مامزيانينش. لعادات لي كيديرو لبلية ف لعادة كيجيبو لپليزير فيساع، ولاكين النتائج لخايبة ديالهوم كيجيو معطّلين، و داكشي علاش كيشدّو ف لواحد. يلاه الدليل التشخيصي دي اس ام-5 لي كيعتابر لبلية ب لقمر من بين لبليات د لمديار، ولاكين اي سي دي 11 كيدخّل تا لبلية ب اللوعاب د التيليجو ف هاد لاطار. لبليات د لمديار لخرين باقين مامعتارفش بيهوم علمياً كا بليات، ولاكين كيدخلو ف اطار لمديار لقهري (ب النڭليزية compulsive behavior) بشكل عام.
تاتير لكوبرا

تاتير لكوبرا هو فينومين كيوقع ملي كتحاول تحل شي مشكيل ولكن نتايج ديال ديك لحل كيكونو كفس من لمشكيل لولاني. لمصطلح كيتستعمل بزاف فلقتصاد ؤ سياسة. لاصل د سمية. خدّمو اول مرة لقتصادي لالماني هورست زيبرت ف كتاب بنفس سمية. لقصة كتبدا ف مدينة ديلي ف لهند ملي كانت مستعمرة ديال بريطانيا. كانت مّدينة فيها مشكيل ديال نتشار حياي د بوسكة (لكوبرا) لي سّم ديالوم خطير. لحكومة د بريطانيا فكرت ف واحد لحل. قالو ن لهنود كل واحد ايجيبلوم راس ديال بوسكة ايعطيواه واحد لبركة ديال فلوس. فلوّل لقضية مشات مزيان، لعدد د لكوبرات نقص ولكن موصلشي ن زيرو. لي وقع هو انه ناس بداو كيرابيو لكوبرا ف دّيور ديالوم ماش يبقاو يدّيو لفلوس. ملي بريطانيا عاقت بلقالب وقفت لخلاص. ناس بقاو حاصلين بكوبرات ماكيسواو والو، شبّرو طلقوهم ف زنقة. زداق لعدد د لكوبرات دابا كتر م لول مرّا.
عوام 2030

عوام 2030 ؤلا عقد 2030 ؤلا التلاتينات د لقرن واحد و عشرين هوّ لعقد ديال الزمان لي غايجي من بعد، غادي يبدا ف 1 يناير 2030 و غادي يسالي ف 31 دجنبر 2039. هوّ لعقد الرابع ديال لقرن 21. شوف تا. كرونولوجيا. عوام ف لعقد د 2030:
بهاء الدين الطود

بهاء الدين الطود (مزيود ف 1946ف لقصر لكبير، توفى ف 17 اكتوبر 2023 ف طانجا) هوّ محامي و كاتب روائي مغريبي. حياتو. بهاء الدين الطود قرا الصحافة ل مدة 4 سنين ف مدريد، سپانيا، و رجع ل الرباط باش يخدم. قرا موراها لقانون ف الرباط و ف پاري، فرانسا. لكاريير لادابية. الطود خدم محامي ل مدة 30 عام، و كان عضو و رئيس فايت ف تيحاد كتاب لمغريب فرع طانجا. كان كيكتب مقالات صحافية و ادابية ف دوريات كاتّنشر ف لمغريب و على برّا. كتب و نشر تا قيصاص قصار ف مجلات عربية. روايتو "البعيدون" دخلات ف لمنهج د لقراية ف مصر، على حساب ما ڭال رئيس مجمع اللوغا لعربية ف مصر، صلاح فاضل.
محمد السقاط

محمد السقاط (مزيود ف 7 يوليوز 1942 ف فاس، توفى ف 26 يوليوز 2023 ف الرباط) هوّ مسؤول حوكومي مغريبي. كان واخد شلا مناصب حوكومية، منها والي بنك لمغريب. لكاريير ديالو. السقاط دخل ل وزارة لفينونص ف 1966. ف 1970 ولّا نايب د لمدير، و من بعد مدير د لميزانية. ف 1983، تعيّن مدير عام د الجمارك و الضرائب اللامباشرة. مابين 1986 و 1989، كان شاد منصب كاتب الدولة ف الشؤون لبرّانية، و مكلّف ب لعلاقات معا لمجموعة لقتيصادية لؤروپية. ف شتنبر 1989، تعيّن والي د بنك لمغريب، ف سياق لمخطط د التقويم لهيكالي. ساهم ف هاد لمنصب ف لاصلاحات د لفينونص، و اصلاح لقانون د الساس ديال بنك لمغريب، و لاعداد ديال قانون بنكي جديد.
حمد ولد قدور

حمد ولد قدور (مزيود ف 1937 ف بن حمد، توفى ف 4 فبراير 2023 ف نفس لمدينة) واحد من رواد فن لعيطة ف الشاوية لعالية و واحد من شيوخ فن لوتار. حمد ولد قدور تاتر ب لايقاعات د لعيطة لمرساوية و لعيطة لعمراوية، وخا الستيل ديالو تابع ل لعيطة الزعرية. كيلعب لمزيكة بوحدو ب الة لوتار، و مااسسش ݣروپ موسيقي ديالو. حمد ولد قدور هوّ لي عاود شهر قصيدة لعلوة لي لمؤلف ديالها مامعروفش، تا ولّاو الناس كيعتاقدو بلي ديالو. كان كيعزف لوتار ب تلاتة د لاوتار (ماشي ربعة) و بلا ريشة، و سجّل بزاف د لاغاني ديالو ف لبدية ف لكاسيطات، و من بعد ف السيديات. كان شي مرات كيدير اداء متناوب معا شيخات.
تستاف ب لبواقات (ألݣوريتم)

تستاف ب لبواقات هو الݣوريتم ديال تستاف. هاد لالݣوريتم كيبقا يقارن لعناصر لي متابعين فشي ليستة و كيقلبوم ادا كانو ماشي مستفين (من لكبير ل الصغير ؤلا من الصغير ل لكبير). فهاد تستاف لعناصر كبارين كيطلعو بزربة نفوقي د ليستة فحال بواقات طالعين فشي سايل، هنا من جا لاسم ديالو. هاد لالݣوريتم مكيتخدمشي ف لواقع بسباب سرعة ديالو لي ناقصة، كتستعمل غير ف تعليم حيت لمبدا ديالو بسيط. كاينين الݣوريتمات اخرين سراع منو فحال تّستاف سّريع ولا تّستاف تّدماجي لي كيتستعملو متلاً ف پايطون ولا جاڤا. لفكرة ساس. لالݣوريتم كيبقى يدور بزاف د مرات على ليستة لي ڤاغيين نستفو. فكل دورة كيقارن جوج د لعناصر حدا بعطوم و الا كان تّاني صغير من لّول كيقلبوم، موراها كيدوز ن لعناصر جوج لي جاو من بعدوم و كيعاود نفس لحاجة. بهاد طريقة مور دورة لولا كيكون اكبر عنصر وصل ن موطعو ف لاخر د ليستة. ف دّورة تّانية كيتعاودو نفس لمراحل و ف لاخر ديالا كيكون تاني اكبر عنصر وصل ن موطعو. ملي فواحدة من دورات حتى جوج عناصر مكيتقلب موطعوم كنعرفو بلي ليستة تستفات، و لالݣوريتم كيوقاف.
عبد الوهاب العراقي

عبد الوهاب العراقي سياسي مغريبي لي كان شاد منصب حوكومي ف الستينات و السبعينات. كاريير. كان سيكرتير دولة تاني ديال التجارة عند رئيس لوزارا (11 مارس 1968 تال 9 ماي 1979) ف لحوكومات د بنهيمة، لعيراقي، لعمراني 1 و 2، و عصمان 1 و 2.
أنفا

انفا (ب لامازيغية ⴰⵏⴼⴰ، ب الصبليونية Anafe، ب لبرطقيزية Anafé) هي السمية لقديمة د كازا ف لفترة لقديمة و لوسطانية، تال لقرن 18 فاش عاود بناها و عمّرها السلطان محمد التالت بن عبد الله، و بدّل سميتها ل "الدار لبيضا" على واحد الدار لونها بيض باش كانت كاتّعرف من بعيد. لمدينة بناوها لامازيغ ف جوايه لقرن 10 ق. م. ، و ف لعهد ديال لامبراطور الروماني اوݣوستوس، تّبنى فيها مرسى ف عام 15 قبل لميلاد، وخا غالبا كان لموضع ديجا مخدّم ل نفس لغاراض من لفترة لفينيقية. انفا دابا السمية د مقاطعة و جماعة حضرية تابعة ل عمالة الدارلبيضا. انفا لقديمة. لموضع فين كاينة دابا كازا ستوطنوه لامازيغ علّاقل من لقرن 10 قبل لميلاد. لفينيقيين، لي هوما بحّارا و تجّار اصلهوم من بلاد كنعان، جاو ليها ف النص اللول ديال لالفية 1 قبل لميلاد، و كانو مخدّمينو كا مرسى. ف 15 قبل لميلاد، الرومان سيطرو على انفا و بناو مرسى جديد، لي كان مكونيكطي معا موݣادور (الصويرة)، و لݣزاير د الصويرة. واحد من اهم لمنتوجات لي كانو كيدوزو من لمرسى هوّ واحد لعشبة بحرية لي كانت كاتخدّم ف لمصاوبة د صباغة قوقية لي كانت كاتزيّن اللباس لامبراطوري ف روما. الرحلة لاستكشافية لي كان صيفطها لماليك يوبا لموريطاني ݣزاير لكاناري و ݣزيرة ماديرا غالباً نطالقات من لمرسى د انفا. ملي الرومان قتلو لماليك پطوليمايوس لموريطاني و حتلّو مملكة موريطانية ف 40 ميلادية، ولّاو مسيطرين اسمياً على لمرسى، ولاكين خط لحدود الرومانية فعلياً كان كيتواجد كيلوميطرات ف الشمال ديالو. مي كاينين ادلة بلي التجارة، سيرتو ديال الزيت، كانت موجودة بين انفا و وليلي و طينجيس ف جوايه لقرن 3 لميلادي. واحد لباطو روماني لي كان غرق ف لقرن 2 كيبيّنو لبقايا لي تّلقاو فيه بلي الرومان كانو مخدمين هاد لمرسى و كيقدّرو لقيمة التجارية ديالو.
تفتاش جوجي (ألݣوريتم)

ف لانفورماتيك، تّفتاش جّوجي (ب) هو الݣوريتم د تفتاش. كتستعمل ماش تجبر موطاع ديال شي عنصر هدف ف شي ليستة مستفة. تفتاش جوجي كيقارن ديك لعنصر لهدف مع لعنصر لي جا فلوصط ديال ليستة، ادا كانو قد قد سالينا، و يلا كان لهدف صغير من لوصط، كيفتّش ف نص د شْمال (ليستة مستفة من صغير ن لكبير من شمال ن ليمن) د ليستة، الا كان لهدف كبير من لوصط كيفتش ف نص د ليمن د ليستة. بهاد طريقة طاية ديال ليستة كتقسم على جوج ف كل دورة ديال لالݣوريتم. هنا من جا لاسم ديالو. تعقيد ف لوقت ديالو هوformula_1 فين formula_2 هو طاي د ليستة. تّفتاش جّوجي سرع من تفتاش لخطي (تعقيد ف لوقت ديالو formula_3) من غير بنسبة ن ليستات قصارين. ولكن لّيستة خاص ضروري تكون مستفة ماش يتطبق هاد لالݣوريتم بينما تّفتاش لخطي كيخدم فجميع لحالات. لكود ف پايطون. هادا متال ديال لالݣوريتم ف پايطون، هنايا L هي ليستة، target هو لعنصر لهدف. هاد فونكسيون كترجع رقم تستافي ديال لهدف. ليستة مستفة من شمال ن ليمن (رقم تستافي لول هو 0 و لاخر هو طاي د L ناقص واحد). ادا لهدف مكانش ف ليستة كترجع 1-. def binary_search(L، target): l، r = 0، len(L)-1 while l target: r = mid - 1 else: l = mid + 1 return -1 تطبيق مسكسف. لحساب د formula_4 بتفتاش جوجي. formula_4 عدد ماشي جدري، يعني ميمكنشي نكتبوه على شكل formula_6 معا formula_7 ولاكين يمكنا نقربولو بشحال ما بغينا و نجبرو تقريب ديالو على شكل عداد ب لفاصلة. انسمّيو formula_8 تّقريب ديال formula_4 بدقة ديال formula_10 يعني formula_11. عارفين بلي formula_12 فهاد لحالة ليستة لمستفة هي formula_13 ولعنصر الهدف هو formula_8. def sqrt(y، epsilon): l، r = 0، y mid = (l+r)/2 while abs(mid**2-y) &gt؛ epsilon: mid = (l+r)/2 if mid**2 &gt؛ y: r = mid elif mid **2 &lt؛ y: l = mid return mid ف پايطون ما يمكناشي نفوتو دقة ديال formula_15 تقريبا.
لأب جيݣو

محمد بلحسن التونسي العفاني المعروف ب اب جيݣو (تزاد ف 15 ابريل 1900 و مات ف 31 غشت 1970) مدير ديال كورة قدم مغربي و صحفي و لعّاب سابق كان مدير ديال نادي الوداد و الرجاء ف دار بيضا. كايتعتبر من اكثر مدربيين تتويجا فتاريخ ديالت الكورة المغربية. وهو الاب الروحي لكرة القدم البيضاوية التي كتعتبر الركيزة الاساسية ديال كرة القدم المغربية. و عندو باع ف التكوين القتيصادي ف مجال القطاع البنكي ف المغرب، و كان تا اول وزير للشبيبة والرياضة ف عهد اول حكومة مغربية بعد الاستقلال. خوه الصغير هوّ عبد القادر التونسي لي كايتّعتابر لاب ديال طب الجراحة ف لمغريب. حياتو. تولد عام 1900 ف تونس لعاصمة، فين كان بّاه خدام تاجر، لي اصلو من ايسافن القريبة من مدينة تارودانت المغربية، و كانت مّو تونسية. ملي ماتت فاش كان عمرو 5 سنين، فامليتو رجعات كاملة ل لمغريب. ف 1918، كان اول مغريبي كيحصل على لباك ديالو من ليسي ليوطي. كيتعتبر من اول المدربين المغاربة الي حصلو على ديپلوم تكوين المدربين، لي خداه ف النݣليز برا الاطار الفرنكوفوني لي كان ماتر ديك الساع ف المغرب، اضافة ل ثقافتو الواسعة ف الميدان الصحفي والقتيصادي. لعب محمد بن الحسن لصالح فرقة اطليتيك Athlétique لميريكاني من عام 1922 حتال عام 1930؛ بدا مسيرتو الادارية ف عام 1929 مع نادي اولمپيك اسفي. فعام 1939 ولا اول مدير ديال لوداد الرياضي. ف عام 1952 خلا الوداد باش يدرّب منتخب المغرب حتى عام 1957، و نتاقل لنادي الرجاء الرياضي وهو المنصب لي شغلو حتى التقاعد ديالو عام 1968. قصة اللقب. كيطلقو على محمد العفاني ف الساحة الصحفية المغربية و لفرانساوية لقب "جيݣو" المرفوق بالاب و لي رفضو ف مقال صحفي. هاد جوج الالقاب عندهم سبابهوم: لقب جيݣو طلقوه عليه الصحافة لفرانساوية، حتاش واحد من الصحفيين الفرانساوين كتب على العمود ديال الجورنال لفرانساوي مقال رياضي داعى فيه بلي اللاعب محمد بن الحسن كيقلد فالحركات ديالو ف التيران واحد اللعاب فرانساوي سميتو "جيݣو". وخا هاد التشبيه لي كان غير دايز ف المقال كان فيه شوية د لاعجاب، غضب محمد بن الحسن العفاني، الشي لي خلاه يكتب رد ف نفس الجورنال ب مقال كيرفض داكشي لي جا ف لعمود الرياضي. هادشي ماممنعش الجمهور الرياضي باش يستعملو هاد اللقب ولي ولّا امر واقع ف السيرة الشخصية الرياضية ديالو. وفاتو. مات الاب جيݣو عام 1970 و خلا موراه ثروة رياضية ثقافية مهمة للدار البيضا، بعدما ضحى بالفلوس والوقت والمجهود الخاص باش يبني الرياضة المغربية، ب تاسيس و اعداد لاكبر نوادي القرن 20 فافريقيا و فالعالم العربي حتال عام 2000، على حساب تصنيفات الفيفا و الاتحاد الافريقي، و فتاريخ كورة القدم المغربية على الاطلاق، بجوج اساليب متناقضين وجوج لوان مختالفين من مدينة وحدة.
شعبي مغريبي

الشعبي (حرفياً "ديال الشعب") هوّ مصطلح كيشير ل مجموعة د الشكال د لمزيكة الشايعة ف لمغريب، لي اصلها من لعروبية ؤلا من لمدينة. هاد النواع كيرجع لاصل ديالهوم ل لمزيكة لي كانت كاتّلعب ف السواق و الزناقي، و كانسمعوها دابا سيرتو ف لقهاوي و لعراسات. من بين الشكال د الشعبي د لعروبية كاين الجرة و لعيطة. من بين اهم لفنانين د الشعبي ف لمغريب كانلقاو عبد العزيز الستاتي، نجاة عتابو، سعيد الصنهاجي و حجيب.
عبد الوليد خرازي

عبد الوليد خرازي (مزيود ف 20 شتنبر 1976، توفى ف 25 اكتوبر 2023) هوّ كوايري مغريبي لي كان كيلعب ديفونسور. حياتو. تّزاد خرازي ف الراشيدية، و كان كيلعب معا فرقة ف. س. سيط ف فرانسا من 1995 تال 2017. ف لموسم د 2005 و 2006 كان لعب 33 ماتش ف ليݣ 2، لي كيتّعتابر روكور. ف 9 اكتوبر 2013، تصاب ف الركبة ديالو، بعدما كان ديجا رجع من اصابة خرة، و تماك تسالا لموسم لكوراوي ديالو. ف 25 اكتوبر 2023، توفى ف مدينة سيط لفرانساوية بسباب مرض التصلب لعضلي.
پيسطاش

الپيسطاش هو نوع نباتي كيتبع ڭنس البطم وكينتمي للفصيلة البطميات. و كيرجع اصلو ل افغانستان، اسيا الوسطانية، سوريا و ايران. اليوم كيتباعو لحبات د الپيسطاش في عدة صيغ، بحال المقشر ولا لماشي مقشر، محلى ولا حتى مملح. البحوث و التاتيرات الصحيّة. لقات واحد المراجعة بلي ستهلاك د الپيسطاش كينقص ضغط الدم ف الناس لي ماعندهمش المرض د السكار. ف 2021 واحد المراجعة لقات بلي لي كياكلو الپيسطاش لمدة 3 شهور ولا قل نقص لهم بشكل كبير مستويات تريڭليسيريد (تلاتي الڭليسيريد).
تريڭليسيريد

التريڭليسيريد ولا تلاتي الڭليسيريد هو استر مشتق من الڭليسيرول و تلاتة د الحمضات الدهنية. التريڭليسيريد هو المكون الرئيسي ديال الدهون ف الجسم د بنادم و الفقريات لخرة، و حتى الدهون النباتية. و هي موجودة حتى ف الدم باش تخلي نقل ف جوج جهات للدهون الدهنية و الڭليكوز د الدم من الكبدة، وهو مكون رئيسي ف زيوتات د الجلدة د بنادم. مصادر.
ڭليسيرول

الوصفة الكيميائية ڭليسيرول، و كيتسما حتى بالڭليسيرين، هو مركب بسيط من التريول، هو سائل بلا لون، بلا ريحة، و لازج، لمداق ديالو حلو و ماشي سام. كيدوب ف لما ب سباب مجاميع الهيدروكسيل (OH−). ڭليسيرول ڭليسيرول كيناز ATP ADP px؛ "&gt؛ px؛ "&gt؛ ڭليسيرول-3-فوسفاط ڭليسيرول 3 فوسفاط ديهيدروڭيناز NAD+ NADH px؛ "&gt؛ NAD+ NADH ديهيدروكسياصيطون فوسفاط تريوصيفوسفاط ازوميراز px؛ "&gt؛ px؛ "&gt؛ px؛ "&gt؛ px؛ "&gt؛ ڭليسيرالديهايد 3 فوسفاط
حماس

حماس (ولا حركة المقاومة الاسلامية، وكتسمى بشكل مضموص حماس) هي حركة اسلامية سياسية سُنية فلسطينية مسلحة مقاومة للاحتلال د اسرائيل، و مرتابطة فكرياً بجماعة لاخوان لمسلمين. ف 2017، علنات بلي ما بقاتش مرتابطة بالتنظيم ف الجماعة، و تحولات لتنظيم فلسطيني مستاقل. كتجيب الحركة التمويل و التسليح من ايران ضمن الصراع الايراني الاسرائيلي بالوكالة. تاريخ. كايرجع اصل حركة حماس ل جماعة لاخوان لمسلمين. علن على تاسيسها الشيخ احمد ياسين بعد كسيدة د كاميو ديال الجيش لاسرائيلي ف 6 دجنبر 1987. اشهر لقادا ديالها. سياسيين. كاين بزاف د القادة السياسيين ديال لحركة، و منهم: احمد ياسين عساكريا (كتائب القسام). توفاو لعشرات ديال لقادا لعساكريا د حماس من نهار بدات ف 1987، و باقين عشرات خرين من ابرز لقادا ديالها كيقودو الجناح لعساكري ديال لحركة و من ابرز القادة لعساكريا لي توفاو و لي باقين حيين: اعضاء المكتب السياسي. خالد مشعل (الرئيس السابق)، اسماعيل هنية (الرئيس الحالي)، صالح العاروري (نائب الرئيس)، محمود الزهار، عماد العلمي، خليل الحية، محمد نزال، عزت الرشق، سامي خاطر، موسى ابو مرزوق، نزار عوض الله، ماهر عبيد. ولاد و اطفال د قادة الحركة صفاوها لهم. علاقة الحركة بجماعة الاخوان المسلمين. تكونات حركة حماس من جمعيات خيرية واجتماعية تابعة لتنظيم الاخوان المسلمين ف قطاع غزة كجناح عسكري ديال لجماعة، لكنها ما كترتبطش تنظيميا بجماعة لاخوان لمسلمين ف مصر كيما قال الشيخ احمد ياسين مؤسس الحركة "عمرو ما كان عندنا حتى شي علاقة مع لاخوان ف مصر حتى شي نهار"، و ف البيان اللول ديال لحركة علنات بلي راها جناح من اجنحة الاخوان المسلمين ف فلسطين و جا ف المادة 2 من ميثاق حركة حماس. العلاقة مع مصر. معبر رفح. كيربط معبر رفح لحدودي بين قطاع غزة و مصر، و كيتعتابر معبر رفح لبوابة لوحيدة ل قطاع غزة على العالم لبراني، لكن السلطات المصرية سدات لمعبر بشكل شبه كامل من يوليوز 2013 ل "اسباب امنية" و كاتحلّو على فترات متباعدة على ود لحالات لانسانية.
لمطايفة د غزة و إسرائيل د أكتوبر 2023

لمطايفة د غزة و اسرائيل د اكتوبر 2023 لي كايسميها لاعلام لعربي عملية طوفان د الاقصى، و ف اسرائيل عملية د سيوف ت لحديد، و تيڭولوليها شي مصادر لحركة شعبية ثالثة و تيتڭال ليها بشكل ماشي رسمي دبزة 7 اكتوبر، هي عملة عسكرية طويلة طلقاتها لفصايل د لمقاومة لفلسطينية ف قطاع غزة و على راسها حركة د حماس بيديها كتايب شهيد عز دين لقسام ف صباح د سبت 7 اكتوبر 2023 الموافق لـ (22 ربيع لول 1445 هـ)، و علن لقايد لعام للكتايب محمد ضيف، و بدات من حملة ردان على شنو عتابروه "لانتهاكات لاسرائيلية ف باحات لمسجد لاقصى و تكرفيص لمستوطنين لاسرائيليين على لمواطنين لفلسطينيين ف لقدس و الضفة و الدّاخل المحتل".
روني ڭيطون

روني ڭيطون (مزيود ف 19 دجنبر 1944 ف الدارلبيضا، توفى ف 9 ماي 2023 ف نيس) كاتب فرانساوي لي كان دارس التيارات لكبار ديال لاديان لبراهيمية، و كان كيدعو ل حوار فلسافي و تقافي و ديني بين لغرب و الشرق. نشر بزاف د لكتوبا و لمقالات و الروايات، خدا شلا جوايز على لاعمال ديالو. كتب تا مسراحيات و سكريپتات د السينيما و التلفازة. عدد ديال لاعمال ديالو تطرجمو و تنشرو على برا. مابين 2003 و 2006 كان عضو ف اللجنة د لخوبارا ديال لامم لمتحدة ديال "حلف لحضارات" ف لمسايل لمتعلقة ب الشرق و لاديان. اعمال تنشرات. عندو مجموعة د لاعمال منها:
سپورتينڭ لبيضاوي

سبورتينڭ كلوب دارلبيضا ولا سبورتينڭ لبيضاوي هي فرقة مغريبية ديال كورة ديال لعيالات كاتلعب ف لبوطولة 1. لفرقة مبازية ف مدينة دارلبيضا، ؤ كاتستقبل لماتشات ديالها ف تيران با محمد ف سباتة. تاريخ. تاسس سبورتينڭ دارلبيضا ف 2019، وهي فرقة مخصصة غير ل لعيالات دغيا طلعات ف لمستويات. اول رئيس ديالها كان هو معاد عكاشة. ف عاماين، لفرقة طلعات ل پروميار سيري ؤ ورات لامكانيات ديالها مورما تكلاصات تالتة ف اول موسم ديالها ف 2021–2022. ف 14 نونبر 2023، رشحات لكونفيديرالية د لكورة لافريقية سپورتينڭ لبيضاوي ل جايزة احسن فرقة افريقية ديال لعيالات ف 2023.
ويكيپيديا ب لأمازيغية لمعيارية لمغريبية

ويكيپيديا ب لامازيغية لمعيارية لمغريبية (ب ) هي نسخة ديال ويكيپيديا ب لامازيغية لمعيارية لمغريبية، لي كاتّعتابر لوغة رسمية ف لمغريب. هاد النسخة تلونصات ف 7 نونبر 2023. وصل عدد لمقالات ديالها نهار 02 2026 ل مقالة ؤ صفحة ؤ تعديل ؤ خدايمي مقيّد ؤ خدايمي مداوم ؤ ديال ليمغارن. هادي النسخة التالتة ديال ويكيپيديا ب لوغة امازيغية، بعد ويكيپيديا تاشلحيت و ويكيپيديا لقبايلية.
خليفة بن زايد آل نهيان

خليفة بن زايد بن سلطان ال نهيان (مزيود ف 7 شتنبر 1948، توفى ف 13 ماي 2022) هوّ الرئيس التاني ديال دولة لامارات لعربية لمتحدة بعدما تاسس لاتحاد ف عام 1971، و هوّ لحاكم نمرة 16 ديال امارة ابو ظبي، اكبر لامارات السبعة لي كاتكوّن لاتحاد. تّختار رئيس دولة الامارات ف 3 نونبر 2004 مورا بّاه الشيخ زايد بن سلطان ال ناهيان، مؤسس دولة لامارات، و بقى شاد لمناصب بجوج تال نهار مات. كلاصاه جورنال التايمز ف الرتبة 25 ديال اكتر لقادا د لعام ف التاتير ديالهوم، و كان الرابع ف الليستة د لملوك لمرفّحين ف لعالم.
كاس لعالم 2034

كاس لعالم 2034 غادي تكون كاس لعالم نمرة 25 ديال كورة د الرجال، لي غادي يتنافسو فيها منتخبات د لبلدان لاعضاء ف لفيفا. هاد لكاس غادي تّلعب ف السعودية، لي كانت لبلاد لوحيدة لي دفعات الترشيح ديالها قبل الدادلاين لي حطاتو لفيفا د 31 اكتوبر 2023. الترشيح ل كاس لعالم 2034 كان مسموح غير ل بلدان لاتحادات د اسيا و ؤقيانوسيا، حيت كاس لعالم 2026 غادي تنضّم ف اميريكا الشمالية، و كاس لعالم 2030 غادي تنضّم ف تلاتة د لقارات لي هوما افريقيا، ؤروپا و اميريكا الجنوبية. هادشي خلّا جورنال نيويورك تايمز يݣول بلي لفيفا دارت هادشي باش تسهّل لمامورية على الترشيح السعودي. ختيار لبلاد لمضايفة. لپروصي د الترشيح ل كاس لعالم 2034 بدا من 4 اكتوبر 2023، و تبازا على نفس الشروط ديال الترشيح ل كاس لعالم 2030. بسباب الشرط ديال تدوير حق الترشيح بين لقارات لي حاطاه لفيفا، غير لبلدان ديال لكونفيديراليات د اسيا و ؤقيانوسيا لي كان عندهوم لحق يترشّحو ل تنضيم هاد النسخة. لاجال اللخراني ل الترشيح هو 31 اكتوبر 2023، يعني 25 يوم بعدما علنات لفيفا على فتح باب الترشيح. الترشيحات. الترشيحات لماكدة. السعودية#تحويل. بعدما تخلات السعودية على الترشيح ديالها ل كاس لعالم 2030 معا ليونان و مصر، قررات باش تركّز على الترشيح بوحدها ل كاس لعالم 2034. السعودية ف لغالب غادي تخدّم سطراتيجيات بحال لي طبّقات قطر ف كاس لعالم 2022، باش تتجنب السخونية د الصيف. وخا داكشي، ݣالت بلي بغات تنضم التورنوا ف الصيف، عكس قطر لي نضّماتو ف لخريف. لاعلان على هاد الترشيح تدار بشكل رسمي ف 4 اكتوبر 2023. ف 5 اكتوبر، الرئيس ديال لاتحاد د اسيا الشيخ سلمان بن ابراهيم ال خليفة علن على لمساندة ديالو ل الترشيح. ف 9 اكتوبر حطات السعودية لبرية د الطلب بشكل رسمي عند لفيفا. كتر من 100 عضو ديال لفيفا علنو بلي كيدعمو هاد الترشيح. ف 31 اكتوبر، جياني انفاتينو، الرئيس د لفيفا، علن بلي كاس لعالم 2034 غادي تنضّم ف السعودية. هادشي كيخليها تالت بلاد ف اسيا و تاني بلاد ف الشرق لاوسط كاتنضم هاد التورنوا. لفراقي لماهلين. اسيا التيرانات. التيرانات فين غادي يتلعبو لماتشات د كاس لعالم 2034 باقين ماتّختاروش بشكل رسمي، ولاكين كاينين قتيراحات باش يتّلعبو ف الرياض، جدة، الدمام، نجران، ابها، الهفوف، لخوبار، القطيف، الطائف و بريدة. هاد التيرانات ديجا ف طور لاصلاح على ود كاس اسيا 2027.
ليستة د لفراقي د كورة ف لمغريب

هادي ليستة ديال لفراقي د كورة لي مسجّلة على مستوى نص حتيرافي ؤلا كتر. باش تشوف جميع لفراقي د كورة ف لمغريب، شوف.
مونيك إليب

مونيك ايليب (مزيودة ف 2 شتنبر 1945 ف الدارلبيضا، توفات ف 26 ماي 2023 ف پاري) پسيكولوݣة و صوسيولوݣة فرانساوية. لاعمال ديالها كانت مركّزة على لاساليب د لحياة، لبلايص د السكنة و لمعمار ديالها، و علاقة هادشي معا بنادم.
محمد لحبابي

محمد الحبابي (توفى ف 20 يونيو 2023) اكاديمي و سياسي مغريبي، و واحد من لمؤسسين ديال حيزب لاتحاد لاشتراكي و عضو فايت ف لمكتب السياسي ديال لاتحاد لاشتراكي. كان شد منصب ديال مدير د الديوان ديال وزير لفينونص عبد الرحيم بوعبيد، ف حوكومة عبد الله براهيم. حياتو. محمد الحبابي جاب لباكالوريا ديالو ف 1947، و مشا موراها ل فرانسا. قرا ف معهد الدراسات السياسية، فين كان نيت تلاقى عبد الرحيم بوعبيد، شي لي اتّر على لمجرى د حياتو، و ولّا عضو ف حيزب لاستقلال. تلاقى ف فرانسا معا عدد د السميات لمعروفة سياسياً، بحال دريس السلاوي (مستشار ديال لماليك لحسن التاني)، و بنجلون لي كان وزير، و احمد بلافريج و علي يعتة و ابراهام السرفاتي. تاتّر ب لفكر الشيوعي، و كان كيناضل معا لحيزب الشيوعي لفرانساوي. ملي كان باقي كيقرا اسس معا طلّاب خرين "لاتحاد لمغريبي"، لي كانت جمعية سرية. ف 1955، رجع ف مرة ل لمغريب، بعدما خدا ديپلوم ف العلوم السياسية و الدراسات العليا ف لاقتصاد و دوكتورا ف لحقوق. ترشح ل لانتخابات ديال لبرلمان ف 1977، و مانجحش بسباب التزوير على حساب بعض لمراقبين وخا كانت عندو شعبية. ف 1959، كان من لمؤسسين ديال حيزب لاتحاد لاشتراكي، و ولّا عضو ف لمكتب السياسي ديالو تال 2001 فاش قرر يعتازل. ف 1981، دخل ل لحبس معا بوعبيد و محمد اليازغي بعدما عارضو لفكرة ديال لاستفتاء ف الصحرا. كان ؤستاد جاميعي و باحت ف كلية لحقوق و لعولوم لاقتصادية ف الرباط. توفى ف سبيطار الشيخ زايد ف الرباط نهار التلات 20 يونيو 2023.